**ELŐTERJESZTÉS**

**Tiszavasvári Város Önkormányzata Képviselő-testületének**

**2025. január 30-án tartandó rendkívüli nyílt ülésére**

**Az előterjesztés tárgya: A Kornisné Liptay Elza Szociális és Gyermekjóléti Központ alapító okiratának módosításáról duális képzés szervezése miatt**

**Az előterjesztés előadója**: Balázsi Csilla polgármester

**Az előterjesztés témafelelőse**: Krasznainé dr. Csikós Magdolna osztályvezető

**Ügyiratszám:** TPH/915/2025.

Az ülésre meghívni javasolt szervek, személyek:

|  |  |  |
| --- | --- | --- |
| Makkai Jánosné | Kornisné Központ intézményvezető | [szeszk@gmail.com](mailto:szeszk@gmail.com) |
|  |  |  |

Egyéb megjegyzés:

…………………………………………………………………………………………………

Tiszavasvári, 2025. január 28.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**ELŐTERJESZTÉS**

**- a Képviselő-testülethez -**

**A Kornisné Liptay Elza Szociális és Gyermekjóléti Központ alapító okiratának módosításáról duális képzés szervezése miatt**

**Tisztelt Képviselő-testület!**

A Kornisné Liptay Elza Szociális és Gyermekjóléti Központ néhány éve szakképzésben vesz részt, képzőhelyként az intézmény gyakorlati oktatást folytat duális képzés keretei között.

A Polgármesteri Hivatal észlelte az intézménnyel történő egyeztetés során az alapító okiratban a duális képzéssel kapcsolatos kormányzati funkció feltüntetése hiányát.

Így szükségessé vált az intézmény alapító okiratában a kormányzati funkció feltüntetése 2025. február 1. napjától az alábbi megnevezéssel és számmal:

**092270 Szakképző iskolai tanulók szakmai gyakorlati oktatásával összefüggő működtetési feladatok**

Az intézmény alapító okiratának módosítását a határozat-tervezet 1. melléklete, az egységes szerkezetbe foglalt alapító okiratot a határozat-tervezet 2. melléklete tartalmazza.

A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet elfogadására.

Tiszavasvári, 2025. január 28.

**Balázsi Csilla**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2025. (I.30.) Kt. számú**

**határozata**

**A Kornisné Liptay Elza Szociális és Gyermekjóléti Központ alapító okiratának módosításáról duális képzés szervezése miatt**

Tiszavasvári Város Önkormányzata Képviselő-testülete az államháztartásról szóló 2011. évi CXCV. törvény 7.§ és 8. §. (1) bekezdés b) pontjában biztosított jogkörében eljárva az önkormányzat által fenntartott Kornisné Liptay Elza Szociális és Gyermekjóléti Központ TPH/6943-4/2024. számú alapító okiratát az alábbiak szerint módosítja:

1. Az alapító okirat 4.4. pont kormányzati funkció táblázata az alábbi 19. sorral egészül ki:

|  |  |  |
| --- | --- | --- |
| 19. | 092270 | Szakképző iskolai tanulók szakmai gyakorlati oktatásával összefüggő működtetési feladatok |

1. Felkéri a polgármestert és a jegyzőt, hogy 8 napon belül kérelmezzék a Magyar Államkincstárnál a módosított alapító okirat törzskönyvi nyilvántartáson való átvezetését.
2. Felkéri a Polgármestert, hogy a Kornisné Liptay Elza Szociális és Gyermekjóléti Központ intézményvezetőjét tájékoztassa a képviselő-testület döntéséről.

**Határidő:** döntés után 8 nap **Felelős:** Balázsi Csilla polgármester és

Dr. Kovács János jegyző

*..../2025. (I.30.) Kt. számú határozat 1. melléklete*

Okirat száma: TPH/915- /2025.

Módosító okirat

**A** **Kornisné Liptay Elza Szociális és Gyermekjóléti Központ, Tiszavasvári Város Önkormányzat Képviselő-testülete** **által 2024. május 29. napján kiadott, TPH/6943-4/2024. számú** **alapító okiratát** **az államháztartásról szóló 2011. évi CXCV. törvény 8/A. §-a alapján – Tiszavasvári Város Önkormányzata Képviselő-testületének …./2025.(I.30.) Kt. számú határozatára figyelemmel – a következők szerint módosítom:**

1. Az alapító okirat 4.4. pont kormányzati funkció táblázata az alábbi 19. sorral egészül ki:

|  |  |  |
| --- | --- | --- |
| 19. | 092270 | Szakképző iskolai tanulók szakmai gyakorlati oktatásával összefüggő működtetési feladatok |

Jelen módosító okiratot 2025. február 1. napjától kell alkalmazni.

Kelt: Tiszavasvári, 2025. időbélyegző szerint

P.H.

Balázsi Csilla

polgármester

*..../2025. (I.30.) Kt. számú határozat 2. melléklete*

Okirat száma: TPH/915- /2025.

Alapító okirat  
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a(z) Kornisné Liptay Elza Szociális és Gyermekjóléti Központ alapító okiratát a következők szerint adom ki:**

1. **A költségvetési szerv  
   megnevezése, székhelye, telephelye**
   1. A költségvetési szerv
      1. megnevezése: Kornisné Liptay Elza Szociális és Gyermekjóléti Központ
      2. rövidített neve: Kornisné Központ
   2. A költségvetési szerv
      1. székhelye: 4440 Tiszavasvári, Vasvári Pál utca 87.
      2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 | Járóbetegek gyógyító szakellátása | 4440 Tiszavasvári, Kabay János utca 21. |
| 2 | Étkeztetés, idősek nappali ellátása, család-és gyermekjóléti szolgálat, család-és gyermekjóléti központ | 4440 Tiszavasvári, Kabay János utca 23. |
| 3 | Támogató Szolgálat | 4440 Tiszavasvári, Kabay János utca 23. |
| 4 | Fizikoterápiás szolgáltatás | 4440 Tiszavasvári, Vasvári Pál utca 6. |
| 5 | Házi segítségnyújtás, jelzőrendszeres házi segítségnyújtás | 4440 Tiszavasvári, Vasvári Pál utca 6. |

1. **A költségvetési szerv  
   alapításával és megszűnésével összefüggő rendelkezések**
   1. A költségvetési szerv alapításának dátuma: 2013. július 1.
   2. A költségvetési szerv alapítására, átalakítására, megszüntetésére jogosult szerv
      1. megnevezése: Tiszavasvári Város Önkormányzata
      2. székhelye: 4440 Tiszavasvári, Városháza tér 4.
   3. A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Tiszavasvári Többcélú Kistérségi Társulás Tiszavasvári Szociális és Egészségügyi Szolgáltató Központja | 4440 Tiszavasvári, Vasvári Pál utca 87. |

1. **A költségvetési szerv irányítása, felügyelete**
   1. A költségvetési szerv irányító szervének
      1. megnevezése: Tiszavasvári Város Önkormányzata Képviselő-testülete
      2. székhelye: 4440 Tiszavasvári, Városháza tér 4.
   2. A költségvetési szerv fenntartójának
      1. megnevezése: Tiszavasvári Város Önkormányzata
      2. székhelye: 4440 Tiszavasvári, Városháza tér 4.
2. **A költségvetési szerv tevékenysége**
   1. A költségvetési szerv közfeladata: Az intézmény szakmai programjában meghatározott szociális-, és gyermekvédelmi alapellátások. Magyarország helyi önkormányzatairól szóló 2011. évi CLXXXIX. törvény rendelkezései alapján ellátott feladat.
   2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 873000 | Idősek, fogyatékosok bentlakásos ellátása |

* 1. A költségvetési szerv alaptevékenysége:

4.3.1 Szociális alapellátások: Étkeztetés, nappali ellátás, házi segítségnyújtás, jelzőrendszeres házi segítségnyújtás, támogató szolgálat, idősek-, fogyatékos személyek otthona,

4.3.1.1 Étkeztetés

Feladata: A szociálisan rászorultaknak a legalább napi egyszeri meleg étkeztetés biztosítása, amennyiben önmaguknak, illetve önmaguk és eltartottjaik részére tartósan, vagy átmeneti jelleggel nem képesek azt biztosítani.

4.3.1.2 Házi segítségnyújtás

Feladata: a szolgáltatást igénybe vevő személy saját lakókörnyezetében kell biztosítani az önálló életvitel fenntartása érdekében szükséges ellátást.

4.3.1.3 Jelzőrendszeres házi segítségnyújtás

Feladata: A saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás.

4.3.1.4 Támogató szolgáltatás

Feladata: A fogyatékos személyek lakókörnyezetben történő ellátása, elsősorban a lakáson kívüli közszolgáltatások elérésének segítése, valamint életvitelük önállóságának megőrzése mellett a lakáson belüli speciális segítségnyújtás biztosítása révén.

4.3.1.5 Nappali ellátás – Idősek klubja

Feladata: A hajléktalan személyek és, elsősorban a saját otthonukban élő, tizennyolcadik életévüket betöltött, egészségi állapotuk vagy idős koruk miatt szociális és mentális támogatásra szoruló, önmaguk ellátására részben képes személyek részére biztosít lehetőséget a napközbeni tartózkodásra, társas kapcsolatokra, valamint az alapvető higiéniai szükségleteik kielégítésére, továbbá igény szerint megszervezi az ellátottak napközbeni étkeztetését.

4.3.2 Szociális intézményi ellátás: Ápolást, gondozást nyújtó intézmény

4.3.2.1 Fogyatékos ápoló-gondozó otthoni ellátás (székhelyen végzett tevékenység)

4.3.2.2 Idősek ápoló-gondozó otthoni ellátás (székhelyen végzett tevékenység)

4.3.2.3 Egészségügyi ápolás bentlakással: az egészségi állapot javítását, az egészség megőrzését és helyreállítását, a beteg állapotának stabilizálását, a betegségek megelőzését, a szenvedések enyhítését, a beteg környezetének az ápolási feladatokban történő részvételre való felkészítését szolgáló egészségügyi ápolási, gondozási feladatokkal összefüggő feladatok ellátása.

4.3.2.4 Bentlakásos, nem kórházi ellátás, ápolás: az idősek otthonában ápolással, az utógondozással, lábadozó beteg intézeti ápolásával, szeretetotthoni ellátással, ápolással, bentlakásos ápolással összefüggő feladatok ellátása.

4.3.2.5 Demens betegek tartós bentlakásos ellátása

4.3.3 Gyermekvédelmi alapellátások

4.3.3.1 Család- és gyermekjóléti központ: Család- és gyermekjóléti központnak az a járásszékhely településen működő gyermekjóléti szolgálat minősül, amely önálló intézményként, illetve szervezeti és szakmai szempontból önálló intézményegységként működik. A gyermekjóléti központ a gyermekjóléti szolgálatnak a gyermekek védelméről és a gyámügyi igazgatásról szóló 1997. évi XXXI. törvény (Gyvt.) 39. §, a 40. § (2) bekezdése és a szociális igazgatásról és a szociális ellátásról szóló 1993. évi III. törvény (Szt.) 64. § (4) bekezdése szerinti általános szolgáltatási feladatain túl a gyermek családban nevelkedésének elősegítése, a gyermek veszélyeztetettségének megelőzése érdekében a gyermek igényeinek és szükségleteinek megfelelő önálló egyéni és csoportos speciális szolgáltatásokat, programokat nyújt; a gyermekvédelmi gondoskodás keretébe tartozó hatósági intézkedésekhez kapcsolódó, a gyermekek védelmére irányuló tevékenységet lát el; szakmai támogatást nyújt az ellátási területén működő gyermekjóléti szolgálatok számára.

4.3.3.2 Család- és gyermekjóléti szolgálat: Gyermekjóléti szolgáltatás a családsegítéssel egy szolgáltató – a család- és gyermekjóléti szolgálat keretében működtethető. A gyermekjóléti szolgálat ellátja a Gyvt. 39. § és a (2) bekezdés szerinti gyermekjóléti szolgáltatási feladatokat, valamint a családsegítés Szt. 64. § (4) bekezdése szerinti feladatait.

4.3.4 Településfejlesztési projektek és támogatásuk, pályázatok megvalósítása

4.3.5 Gyermekek napközbeni ellátása családi bölcsőde, munkahelyi bölcsőde, napközbeni gyermekfelügyelet vagy alternatív napközbeni ellátás útján

4.3.6 Falugondnoki, tanyagondnoki szolgáltatás

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 062020 | Településfejlesztési projektek és támogatásuk |
| 2 | 072410 | Otthoni (egészségügyi) szakápolás |
| 3 | 073410 | Egészségügyi ápolás bentlakással |
| 4 | 101110 | Bentlakásos, nem kórházi ellátás, ápolás |
| 5 | 101211 | Fogyatékossággal élők tartós bentlakásos ellátása |
| 6 | 101222 | Támogató szolgáltatás fogyatékos személyek részére |
| 7 | 102023 | Időskorúak tartós bentlakásos ellátása |
| 8 | 102024 | Demens betegek tartós bentlakásos ellátása |
| 9 | 102031 | Idősek nappali ellátása |
| 10 | 104030 | Gyermekek napközbeni ellátása családi bölcsőde, munkahelyi bölcsőde, napközbeni gyermekfelügyelet vagy alternatív napközbeni ellátás útján |
| 11 | 104042 | Család és gyermekjóléti szolgáltatások |
| 12 | 104043 | Család és gyermekjóléti központ |
| 13 | 107051 | Szociális étkeztetés szociális konyhán |
| 14 | 107052 | Házi segítségnyújtás |
| 15 | 107053 | Jelzőrendszeres házi segítségnyújtás |
| 16 | 107055 | Falugondnoki, tanyagondnoki szolgáltatás |
| 17 | 072210 | Járóbetegek gyógyító szakellátása |
| 18 | 072450 | Fizikoterápiás szolgáltatás |
| 19. | 092270 | Szakképző iskolai tanulók szakmai gyakorlati oktatásával összefüggő működtetési feladatok |

* 1. A költségvetési szerv illetékessége, működési területe:

|  |  |
| --- | --- |
| étkeztetés | Tiszavasvári Város közigazgatási területe |
| nappali ellátás (idősek klubja) | Tiszavasvári Város közigazgatási területe |
| Család- és Gyermekjóléti Szolgálat | Tiszavasvári Város közigazgatási területe |
| Család- és Gyermekjóléti Központ | Tiszavasvári Járáshoz tartozó települések közigazgatási területe |
| házi segítségnyújtás | Tiszavasvári Város, Szorgalmatos Község közigazgatási területe |
| jelzőrendszeres házi segítségnyújtás | Tiszavasvári-, Tiszalök-, Rakamaz városok, valamint Szabolcs-, Tímár-, Tiszadada-, Tiszadob-, Tiszaeszlár-, Tiszanagyfalu községek közigazgatási területe |
| támogató szolgálat | Tiszavasvári-, Tiszaújváros-, Tiszalök városok, és Szorgalmatos-, Tiszadada-, Tiszadob községek közigazgatási területe |
| idősek -, demensek, fogyatékkal élő személyek bentlakásos ellátása | Magyarország közigazgatási területe |
| tanyagondnoki szolgálat | Tiszavasvári-, Józsefháza településrész közigazgatási területe |

1. **A költségvetési szerv szervezete és működése**
   1. A költségvetési szerv vezetőjének megbízási rendje: A vezetőt nyilvános pályázat alapján Tiszavasvári Város Önkormányzata Képviselő-testülete bízza meg 5 év határozott időre, és gyakorolja a munkáltatói jogokat (kinevezés, jogviszony megszüntetése, fegyelmi eljárás). Az egyéb munkáltatói jogokat Magyarország helyi önkormányzatairól szóló 2011. évi CLXXXIX. törvény által biztosított hatáskörben Tiszavasvári Város Polgármestere gyakorolja. A vezető foglalkoztatási jogviszonyára a közalkalmazottak jogállásáról szóló 1992. évi XXXIII. törvény rendelkezései az irányadók, azaz határozatlan idejű közalkalmazottként történő foglalkoztatása mellett határozott idejű megbízottként látja el a vezetői feladatokat.
   2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | a közalkalmazottak jogállásáról szóló 1992. évi XXXIII. törvény |
| 2 | munkaviszony | A Munka törvénykönyvéről szóló 2012. évi I. törvény |
| 3 | egészségügyi szolgálati jogviszony | az egészségügyi szolgálati jogviszonyról szóló 2020. évi C. törvény |